text: Flere fartsyndere blev fanget i dag 
  03 marts 2018 kl. 21.44
  Sydjyllands Politi var i dag ude med fartmåleren på Haderslevsvej. Flere fartsyndere blev blitzet. 
  Over 20 bilister trykkede i dag speederen alt for meget i bund. 
  Sydjyllands Politi lavede i dag en fartmåling på Haderslevsvej, og det gik ikke stille for sig. 
  351 bilister blev målt, hvor 20 af dem kørte alt for stærkt, og de får en hilsen fra politiet inden længe, skriver Sydjyllands Politi på Twitter. 
  Den højeste hastighed blev målt til 109 kilometer i timen på en strækning, hvor man må køre 80 kilometer i timen. 
  Fire bilister fik ved dagens måling et klip i kørekortet.
  Det gik lidt for stærkt på Haderslevvej. 351 køretøjer målt. 20  kørte alt for stærkt og får en hilsen. 4 fik et klip i kørekortet. Højeste hastighed 109 km i timen. #politidk
  
  